open-index/open-wikipedia-markdown huggingface dataset:
Runnels County

**Runnels County** er et fylke i den amerikanske delstaten Texas. Det ligger i de sentrale delene av delstaten. Det grenser mot Taylor County i nord, Coleman County i øst, Concho County i sør, Tom Green County i sørvest, Coke County i vest og mot Nolan County i nordvest.

Runnels Countys totale areal er 2 738 km² hvorav 17 km² er vann. I 2000 hadde fylket 11 495 innbyggere og administrasjonssenteret ligger i byen Ballinger. Fylket har fått sitt navn etter lovgiveren Hiram G. Runnels.

## Byer
*Ballinger
*Miles
*Rowena
*Winters

## Eksterne lenker
*
Menard County (Texas)

**Menard County** er et fylke i den amerikanske delstaten Texas. Det ligger i de sentrale delene av delstaten. Det grenser mot Edwards County i sørvest og mot Concho County i nord, McCulloch County i nordøst, Mason County i øst, Kimble County i sør og mot Schleicher County i vest.

Menard Countys totale areal er 2 337 km² hvorav 1 km² er vann. I 2000 hadde fylket 2 360 innbyggere og administrasjonssenteret ligger i byen Menard. Fylket har fått sitt navn etter Michel Branamour Menard.

## Eksterne lenker
*
Sutton County

**Sutton County** er et fylke i den amerikanske delstaten Texas. Det ligger i de sentrale delene av delstaten. Det grenser mot Schleicher County i nord, Kimble County i øst, Edwards County i sør, Val Verde County i sørvest og mot Crockett County i vest.

Sutton Countys totale areal er 3 767 km² hvorav 2 km² er vann. I 2000 hadde fylket 4 077 innbyggere og administrasjonssenteret ligger i byen Sonora. Fylket har fått sitt navn etter John S. Sutton.

## Byer
*Sonora

## Eksterne lenker
*
Edwards County (Texas)

**Edwards County** er et fylke i den amerikanske delstaten Texas. Det ligger i de sentrale delene av delstaten. Det grenser mot Sutton County i nord, Kimble County i nordøst, Kerr County i øst, Real County og Uvalde County i sørøst, Kinney County i sør og Val Verde County i vest.

Edwards Countys totale areal er 5&nbsp;491 km². I 2000 hadde fylket 2&nbsp;162 innbyggere og administrasjonssenteret ligger i byen Rocksprings. Fylket har fått sitt navn etter nybyggeren Haden Edwards.

## Referanser


## Eksterne lenker
*
Irion County

**Irion County** er et fylke i den amerikanske delstaten Texas. Det ligger i de sentrale delene av staten. Det grenser mot Tom Green County i nord og øst, Schleicher County i sørøst, Crockett County i sørvest og mot Reagan County i vest.

Irion Countys totale areal er 2 724 km² hvorav 0 km² er vann. I 2000 hadde fylket 1 771 innbyggere og administrasjonssenteret ligger i byen Mertzon. Fylket har fått sitt navn etter Robert Anderson Irion.

## Byer
*Mertzon
## Eksterne lenker
*
Hundens hud

**[[Hund]]ens hud** danner en beskyttende barriere som forhindrer uttørking og beskytter mot  mekaniske skader, temperaturendringer, bakterier, kjemikalier og lignende utenfra. I huden finner man svettekjertler, hårsekker med hårdannelse og talgkjertler, men i motsetning til mennesket, svetter ikke hunden gjennom huden. Svettekjertlene er derfor svært små hos hundefamilien.

Hud (lat. *cutis*) består av hudvev i form av overhud (*epidermis*) og underhud (*dermis*), som inneholder fire cellelag som hviler på en basalmembran (et basalt lag der det foregår celledeling) som skiller overhuden fra underhuden. Epidermis produserer forhornete celler som danner et beskyttende lag. Underhuden hos hunder består de fleste steder av svært løst bindevev, noe man kan erfare ved å dra den i nakkeskinnet, der huden er svært tøyelig. Andre steder er det mindre underhud, som gjør huden mindre tøyelig, eksempelvis på hodet og halen. Hos overvektige hunder blir underhuden erstattet av et fettlag, unntatt på de stedene der det finnes svært lite underhud.

## Se også
* Hundens anatomi
** Hundens pels
Reagan County

**Reagan County** er et fylke i den amerikanske delstaten Texas. Det ligger i de sentrale delene av delstaten. Det grenser mot Glasscock County i nord, Sterling County i nordøst, Tom Green County og Irion County i øst, Crockett County i sør og mot Upton County i vest.

Reagan Countys totale areal er 3 046 km² hvorav 2 km² er vann. I 2000 hadde fylket 3 326 innbyggere og administrasjonssenteret ligger i byen Big Lake. Fylket har fått sitt navn etter senator John Henninger Reagan.

## Byer
*Big Lake

## Eksterne lenker
*
Vingelen kirke- og skolemuseum

**Vingelen kirke- og skolemuseum** er et museum nær kirken i Vingelen i Tolga i nordre Østerdalen i Innlandet fylke. 

Museet er fra 1980-tallet, og er bygd opp rundt gjenstander fra bygdas gammelkirke (1653&ndash;1882) og gamle Vingelen skole (1840&ndash;1958). Ei gammel østerdalsstue fra 1697, Eggenstua, er fortsatt i bruk som samlingssted for ymse kulturell virksomhet, opplesning og visekvelder.

## Referanser
Schleicher County

**Schleicher County** er et fylke i den amerikanske delstaten Texas. Det ligger i de sentrale delene av delstaten. Det grenser mot Tom Green County i nord, Menard County i øst, Sutton County i sør, Crockett County i vest og mot Irion County i nordvest.

Schleicher Countys totale areal er 3 395 km² hvorav 1 km² er vann. I 2000 hadde fylket 2 935 innbyggere og administrasjonssenteret ligger i byen Eldorado. Fylket har fått sitt navn etter politiker Gustav Schleicher.

## Byer
*Eldorado

## Eksterne lenker
*
Tom Green County

**Tom Green County** er et fylke i den amerikanske delstaten Texas. Det ligger i de sentrale delene av delstaten. Det grenser mot Coke County i nord, Runnels County i nordøst, Concho County i øst, Schleicher County i sør, Irion County og Reagan County i vest og mot Sterling County i nordvest.

Tom Green Countys totale areal er 3 990 km² hvorav 48 km² er vann. I 2000 hadde fylket 104 010 innbyggere og administrasjonssenteret ligger i byen San Angelo. Fylket har fått sitt navn etter general Thomas Green.

## Byer
* San Angelo

## Eksterne lenker
*
Upton County

**Upton County** er et fylke i den amerikanske delstaten Texas. Det ligger i de sentrale delene av delstaten. Det grenser mot Midland County i nord, Reagan County i øst, Crockett County i sør, Crane County i vest og mot Ector County i nordvest.

Upton Countys totale areal er 3 216 km², alt er landareal. I 2000 hadde fylket 3&nbsp;404 innbyggere og administrasjonssenteret ligger i byen Rankin. Fylket har fått sitt navn etter brødrene John C. og William F. Upton som begge hadde rang som oberst.

## Byer
*McCamey
*Rankin
## Eksterne lenker
*
Arne Torp

**Arne Torp** (født 14. oktober 1942 i Holt i Aust-Agder) er professor i nordisk språkvitenskap ved Institutt for lingvistiske og nordiske studier ved Universitetet i Oslo. Torp har skrevet flere lærebøker, både for universitets- og høgskolesektoren og for videregående skole. Arne Torp var i flere år medlem av Norsk språkråd og har deltatt i en rekke radio- og fjernsynsprogrammer, blant annet i Typisk norsk på NRK.

Siden 2008 har han deltatt i en serie radioreklamer for dagligvarekjeden Joker, der han sier hvor de forskjellige butikkene ligger, etter å ha hørt dialekten til den lokale driveren som leser opp ukens tilbud.

Arne Torp var leder i Landslaget for språklig samling (LSS) fra 1989 til 1993. Fra 1993 til 2003 var han redaktør av bladet *Språklig samling*. Han har skrevet mange bøker om språk, blant annet *R – ei urokråke i språket*, som er en hel bok om lyden R.

Han er far til skuespilleren Ane Dahl Torp.

## Referanser


## Eksterne lenker
Curling Legs

**Curling Legs Productions A/S** (etablert 1992 i Oslo) er en norsk bedrift som produserer musikkutgivelser (LP, CD, DVD).  I 1993 overtok de rettighetene til plateselskapet til Norsk jazzforbund, Odin Records, og fortsetter målsettingen om å publisere norsk jazz.
Det eies av Knut Værnes, Morten Halle og Helge Westbye.
Musikken distribueres gjennom bedriften Musikkoperatørene.
Bedriften er med i FONO.

## Liste

## Eksterne lenker
* curlinglegs.no
Ector County

**Ector County** er et fylke i den amerikanske delstaten Texas. Det ligger i de vestlige delene av delstaten. Det grenser mot Andrews County i nord, Midland County i øst, Upton County i sørøst, Crane County i sør, Ward County i sørvest og mot Winkler County i vest.

Ector Countys totale areal er 2&nbsp;335 km² hvorav 2 km² er vann. I 2000 hadde fylket 121&nbsp;123 innbyggere og administrasjonssenteret ligger i byen Odessa. Fylket har fått sitt navn etter general Mathew Ector.

## Byer
*Gardendale
*Goldsmith
*Odessa
*West Odessa
## Eksterne lenker
*
IDF Achzarit

**Achzarit** ( på hebraisk, *grusom kvinne*) er et tungt pansret personellkjøretøy som blir produsert for det israelske forsvaret.

Achzarit er basert på sovjetisk-bygde T-54/T-55 stridsvogner. De første ble modifisert av vogner erobret fra arabiske armeer under kriger i regionen. Tårnet på disse ble fjernet, og det ble laget et mannskapsrom og en bakovervendt dør. Den opprinnelige dieselmotoren ble fjernet, og en mer kompakt moderne motor ble installert. Reaktivt panser ble lagt til.

Vognene er bevæpnet med et antall 7,62 mm mitraljøser, hvorav én er fjernstyrt fra inne i kjøretøyet. Den fjernstyrte våpenstasjonen leveres av Rafael.

Achzarit er i tjeneste med Golan-brigaden, som er stasjonert nær grensen mot Libanon og den nordre delen av Vestbredden.

## Varianter

;Mk 1: 650 hk motor
;Mk 2: 850 hk motor

## Eksterne lenker
* 
* Achzarit (Israeli-Weapons) (engelsk)
Eggenstua

**Eggenstua** er ei norsk bondestue fra 1697. I dag  står den på Vingelen kirke- og skolemuseum i Tolga i nordre Østerdalen i Innlandet fylke.

Opphavlig stod stua på gården Oppigard Røe like ved museet, senere ble den nytta av folk som ikke hadde noe hjem. I 1943 ble stua kjøpt av lyrikeren Eystein Eggen (1886-1973), flyttet og satt opp igjen på skoggrunn. Eggen bodde da i Ålen. De første som bodde på den nye plassen var sønnen Egil med kone og barnebarnet forfatteren Eystein Eggen. Senere flyttet Eggen eldre sjøl inn. Der i stua skrev han blant annet bygdebøkene for Bardu i Troms og Tylldal og Tolga i Innlandet. Etter Eggens bortgang ble den benyttet av to nye generasjoner lyrikere: sønnen Arnljot Eggen og sønnesønnen Jo Eggen,  for så å bli innkjøpt av museet, som arrangerer lyrikkaftener og visekvelder i stua.

## Litteratur
*Eystein Eggen (1886-1973): *Sogeminner frå heimbygda*, andre utgave 1968.
*Eystein Eggen: *Gutten fra Gimle*, 1993.
Crane County

**Crane County** er et fylke i den amerikanske delstaten Texas. Det ligger i de vestlige delene av delstaten. Det grenser mot Ector County i nord, Upton County i øst, Crockett County i søevest, Pecos County i sør og mot Ward County i vest.

Crane Countys totale areal er 3&nbsp;035 km² hvorav 0 km² er vann. I 2000 hadde fylket 3&nbsp;996 innbyggere og administrasjonssenteret ligger i byen Crane. Fylket har fått sitt navn etter William Carey Crane.
## Eksterne lenker
*
Heidi Skjerve

**Heidi Skjerve** (født 24. juli 1979 i Rennebu) er en norsk jazzmusiker (vokalist) og komponist, utdannet i jazz og musikkteknologi ved Jazzlinja (NTNU) (1998–2002) med studieopphold ved Kungliga Musikhögskolan i Stockholm.

Hun er ansatt som universitetslektor ved Institutt for musikk (NTNU).
Hun har medvirket i Trondheim Voices i flere år, såvel som vært solist i
Trondheim Jazzorkester og Luftforsvarets Musikkorps. Skjerve har utgitt to album med prosjektet "Jazz frå skogom", der hun presenterer tradisjonsmusikk fra Trøndelag i samspill med John Pål Inderberg, Vigleik Storaas og Trygve Waldemar Fiske. 

Hun har også utgitt to album med egne låter med sin kvintett bestående av Espen Reinertsen saksofon, Erlend Slettevoll piano, Rune Nergaard bass og Gard Nilssen trommer. 

Hun har vært solist med en rekke kor og storband, bl.a. i Duke Ellingtons *Sacred Concert*. Hun har også medvirket på The Source *of Christmas* (2002), sang med folkemusikktrioen Flukt med Sturla Eide og Øyvind Farmen, samt S. Møller Storband, Lina Langendorf kvartett og var aktiv i det internasjonale improvisasjons-ensemblet «Northern Alliance» (2001-2003). 

Hun mottok Geir Digernes minnepris (2008).
## Utgivelser
**Album**

* 2006: *[[Coming Home (Heidi Skjerve Quintet-album)|Coming Home]]* (Curling Legs). Medvirkende: Espen Reinertsen, Erlend Slettevoll, Roger Arntzen, Truls Rønning. 
* 2008: *[[Morning News of the Woods]]* (Curling Legs).  Medvirkende: Espen Reinertsen, Erlend Slettevoll, Rune Nergaard og Gard Nilssen, med bidrag fra Thom Hell og Nidaros Strykekvartett.
* 2010: Trondheim Voices: *Improvoicing* (MNJCD009)
* 2012: *[[Vegen åt deg]]* (Øra Fonogram). Egen kvartett, med John Pål Inderberg, Vigleik Storaas og Trygve Waldemar Fiske.
* 2015: *Jazz frå skogom* (Øra Fonogram). Egen kvartett, med John Pål Inderberg, Vigleik Storaas og Trygve Waldemar Fiske.
* 2017: *Still*  (Øra Fonogram) med Thomas Torstrup (Kirkeorgel, piano) 

**Deltar på**

* 2001: Flukt: *Spill* (2L)
* 2001: S. Møller Storband: *Circular Movements* (SMP)
* 2002: S. Møller Storband: *Blokk 80*. Med Tor Yttredal og Ståle Storløkken
* 2003: *Northern Alliance* (Phonector)
* 2006: Yosei: *Sweetlip Music.* Med Lina Langendorf.
* 2008: Carl Haakon Waadeland: *Din råta tjuv*
* 2008: Flukt: *Stille før stormen* (Etnisk Musikklubb)
* 2009: Trondheim Jazzorkester og Kobert (MNJ) 
* 2014: Rasmus og Verdens beste band: *Rasmus og verdens beste musikal*
* 2014: Marthe Belsvik Stavrum: *Speilets tale* (Øra Fonogram)
* 2014: Elin Rosseland: *Vokal* (NordCD)
* 2016: Andreas Backer og Maren Selvaag: *Ung og freidig* 

## Referanser


## Eksterne lenker
* 
* heidiskjerve.com
* myspace.com/heidiskjervequintet
Bjørn Kjos

**Bjørn Kjos** (født 1946) er en norsk jurist, flyver og næringslivsleder. Han var med da flyselskapet Norwegian Air Shuttle ble etablert i 1993, og var administrerende direktør og konsernsjef fra 2002 til 2019. Han bygget opp Norwegian Air Shuttle til å bli hovedkonkurrenten til SAS i Norden, en posisjon Norwegian inntok etter få års konkurranse.

## Karriere
Kjos var jagerpilot ved 334 skvadron i Bodø i seks år, der han fløy Lockheed F-104 Starfighter og Northrop F-5 Freedom Fighter.

Han har også cand.jur., har vært dommerfullmektig, har arbeidet ti år som advokat med skipsfart som spesialfelt, og har bakgrunn som både forretningsadvokat og næringslivsleder. 

Fra 2002, da Kjos ble administrerende direktør i Norwegian, startet selskapet lavprisruter, først i Norge og seinere utenlands. Selskapet hadde kraftig vekst under Kjos’ ledelse. Selskapet har gjort, og gjør (2017), store innkjøp av nye fly.

Bjørn Kjos fratrådte som konsernsjef den 11. juli 2019 etter 17 år i jobben. Ved fratredelsen uttalte han at det ikke er naturlig å sitte som konsernsjef når man har gått inn i 70-årene.

Bjørn Kjos har i sin periode som konsernsjef ledet selskapet fra å være en liten aktør i det norske markedet med fire fly og 130 ansatte til å bli et globalt lavprisselskap. I dag har selskapet over  ansatte og 162 fly i flåten, med en rekke fly i bestilling.

Bjørn Kjos er fra juli 2019 rådgiver for styret i selskapet. Han skal konsentrere seg om noen utvalgte prosjekter som «vil være av stor betydning for Norwegian fremover».

Kjos er også største eier i Norwegian. Familien Kjos kjøpte i 2022 Pausvillaen i Nevlunghavn fra industriarvingen Cecilie Paus, der Bjørn Kjos samme år bidro til å slukke en brann.

Han debuterte som forfatter i 2006 med spionthrilleren *Murmanskaffæren* og i 2015 kom selvbiografien *Høyt og lavt*.

## Bibliografi
* *Murmanskaffæren*, spenningsroman, (2006)
* *Høyt spill : Norwegians vei til himmels : kampene, sjansene og suksessen*, ved Jacob Trumpy (2012)
* *Høyt og lavt*, gründerberetning (2015)

## Referanser


## Eksterne lenker
* 
*
Malakoff Rockfestival

**Malakoff Rockfestival** er en årlig musikkfestival som foregår på Nordfjordeid i Vestland. Festivalen ble i 2004 og 2005 kåret til årets festival av Norsk Rockforbund.

## Artister
Artister som har besøkt festivalen er blant annet: Biffy Clyro, Turboneger, Span, Bigbang, Animal Alpha, Robert Post, Marit Larsen, Datarock, The School, Skambankt, Briskeby, Kaizers Orchestra, The Wombats, Kvelertak, Alan Walker, OnklP & De Fjerne Slektningene, Astrid S og Cezinando

17.–19. juli 2014 kom artister som Dropkick Murphys, The Bronx og Mastodon fra USA, Oslo Ess, Sivert Høyem, Opeth fra Sverige, Stein Torleif Bjella, Karpe Diem, Skambankt, Monica Heldal, Kåre & the Cavemen og Hedvig Mollestad.

## Samarbeidspartnere
Konserten har et samarbeid med RaumaRock, en rockefestival på Åndalsnes hvor en kan kjøpe et Raumakoff-festivalpass der en kommer inn på begge festivalene.

## Eksterne lenker
* Malakoff Rockfestivals hjemmeside
* Verdens yngste festivalsjef
Birgit Strøm

**Birgit Målfrid Strøm Lyng** (1931–2007) var en norsk skuespiller og dukkefører som særlig forbindes med Titten Tei og bamsen Teodor. Hun var særlig kjent for flere populære dokketeaterfigurer i NRK og stemmeroller i radio og på plateinnspillinger. I plateinnspillingen av ''Klatremus og de andre dyrene i Hakkebakkeskogen'' i 1966 var hun stemmene til Klatremus, Bakergutten og Stabbursmusa. Birgit Strøm var blant annet dukkespilleren som ga liv og stemme i NRKs barne-tv til dokkefigurene Kalle Kra, Triola da Gamba og Titten Tei, som alle var skapt av Karel Hlavatý, Bamsen Teodor som var skapt av Mona Wiig, og Smula.

## Kunstnerisk virke
Etter å ha studert dokketeater i Praha i Tsjekkoslovakia fra 1952 til 1953, ble Birgit Strøm ansatt ved Folketeatrets dokketeater, som var ledet av hennes far Julian Strøm. Der spilte, dramatiserte, instruerte, oversatte og skrev hun en rekke forestillinger fram til 1959. Også søsteren Elisabeth var tilknyttet dukketeatret.  

Da Folketeatret ble slått sammen med Det Nye Teater i 1959, ble dukketeatret videreført i den nye institusjonen Oslo Nye Teater. Birgit Strøm ble dukketeatrets nye kunstneriske leder i 1965. Fra 1970 ble hun fast engasjert i barne- og ungdomsavdelinga i NRK, hvor hun blant annet samarbeidet med Rolf Kirkvaag. Hun deltok aktivt i figurteaterorganisasjoner i Norge og utlandet, og mottok en rekke priser for arbeidet sitt. 

Hun ble tildelt Kongens fortjenstmedalje i gull for sin innsats for norsk barnekultur. I 1997 opprettet hun selv en figurteaterpris, Tyrihansprisen, som deles ut annethvert år av UNIMA Norge.

Det var Birgit Strøm som skrev den norske teksten til «The Perfect Nanny» fra filmen Mary Poppins. Den norske versjonen bærer tittelen «Den perfekte barnepike» og det var Strøm selv som spilte den inn på single-plate (Nor-Disc NOR 119) i 1965. Sangen er komponert av Robert M. Sherman og Richard B. Sherman.

## Familie
Birgit Strøm var datter av dokketeaterpionéren og skuespilleren Julian Strøm (1901–1992), som hun samarbeidet med både ved Folketeateret og Oslo Nye Teater. Hun var søster av dukkespilleren Elisabeth Strøm Henriksen, og tante av skuespiller og regissør Camilla Strøm Henriksen.

## Se også
* Titten Tei

## Referanser


## Eksterne lenker
*
Ole Rikard Høisæther

**Ole Rikard Høisæther** (født 9. august 1956) er en norsk forlagssjef, generalkonsul og forfatter og designskribent.

Ole Rikard Høisæther har magistergradsutdannelse i kunsthistorie fra Universitetet i Oslo.

Han har vært forlagssjef i Dreyer, Grøndahl, Faktum og Orfeus forlag, N.W.Damm & Søn. Fra 2014 er han generalsekretær i Selskabet for Oslo Byes Vel og redaktør av selskapets tidsskrift *[[St. Hallvard (tidsskrift)|St. Hallvard]]*.

Høisæther er generalkonsul for El Salvador i Norge. Han leder konsulatet fra kontor i Oslo. Han har ellers flere verv i organisasjonslivet, blant annet som styreleder for Stiftelsen Haugar Vestfold Kunstmuseum i Tønsberg siden 1992.

## Bokutgivelser
* 1984: *Linderud Gård – fra Linderudgodset til Linderud stiftelse*
* 1998: *Reidar Aulie – kunst og kamp* – Gyldendal forlag
* 1999: *Fra kunstens verden* – Faktum forlag
* 2001: *Ferdinand Finne – under hans blomstrende mimosa* – Orfeus forlag
* 2005: *Design på norsk – fra Nøstetangen til Norway Says* – Damm forlag
* 2020: *St. Hallvard* – Orfeus forlag. ISBN  978-82-93140-696

## Referanser


## Eksterne lenker
* Forfatterpresentasjon på Damms nettsider
Glasscock County

**Glasscock County** er et fylke i den amerikanske delstaten Texas. Det ligger i de sentrale delene av staten. Det grenser mot Howard County i nord, Sterling County i øst, Reagan County i sør, Midland County i vest og mot Martin County i nordvest.

Glasscock Countys totale areal er 2&nbsp;392 km². I 2000 hadde fylket 1&nbsp;406 innbyggere og administrasjonssenteret ligger i byen Garden City. Fylket har fått sitt navn etter nybyggeren George Washington Glasscock.

## Eksterne lenker
*
Midland County (Texas)

**Midland County** er et fylke i den amerikanske delstaten Texas. Det ligger i de sentrale delene av staten. Det grenser mot Martin County i nord, Glasscock County i øst, Upton County i sør, Ector County i vest og mot Andrews County i nordvest.

Midland Countys totale areal er 2&nbsp;336 km² hvorav 4 km² er vann. I 2000 hadde fylket 116&nbsp;009 innbyggere og administrasjonssenteret ligger i byen Midland. Fylket har fått sitt navn ettersom det ligger midt mellom Fort Worth og El Paso på jernbanen Texas and Pacific Railway.

## Eksterne lenker
*
Sverre Nordbø

**Sverre Nordbø** (født 1965) er en norsk TV-produsent. Han har siden 2013 hatt stillingen som prosjektleder i TVNorge.

Nodbø ble ansatt i TVNorge i 2008. Først som prosjektleder og fra 2013 som programsjef.

Han har vært involvert i tv-produksjoner som blant annet ''Ekstrem oppussing'', den andre svensk-norske sesongen av ''Big Brother'', *[[Dansefeber]]*, Amandaprisen 2007, *[[So You Think You Can Dance – Scandinavia]]*.

Han har tidligere jobbet med teater.

## Referanser


## Eksterne lenker
*
Åke Edwardson

**Åke Edwardson** (født 1953 i Eksjö, Småland i Sverige) er en svensk forfatter.

Edwardson er utdannet som og har arbeidet som journalist innen- og utenlands. Han har vært presseoffiser for FN i Midtøsten, har skrevet lærebøker i journalistikk og undervist i faget på universitetsnivå i Sverige og India. 

I 1995 debuterte Edwardson som romanforfatter med kriminalromanen *Till allt som varit dött*, og mottok Svenska Deckarakademins debutant-diplom. I 1997 introduserte han sin senere faste hovedperson, kriminalkommissarie Erik Winter, i romanen *Dans med en ängel*. Denne romanen fikk Svenska Deckarakademins pris för bästa svenska kriminalroman. 

Bøkene om Erik Winter er filmatisert som TV-serie med Johan Gry som hovedrolleinnehaver. De er oversatt til mer enn 20 språk.

## Bibliografi
* *Göra tidning* &ndash; lærebok 1994 (sammen med Per Andersson-Ek og Kenth Andréasson)
* *Till allt som varit dött* (1995)
* *Börja skriva* &ndash; lærebok (1996) (sammen med Per Andersson-Ek og Kenth Andréasson)
* *Gå ut min själ* (1996)
* *Dans med en ängel* (1997) 
* *Rop från långt avstånd* (1998)
* *Genomresa* &ndash; noveller (1999)
* *Sol och skugga* (1999)
* *Låt det aldrig ta slut* (2000)
* *Himlen är en plats på jorden* (2001) 
* *Segel av sten* (2002)
* *Jukebox* &ndash; roman (2003)
* *Winterland* &ndash; krimnoveller (2004)
* *Samurajsommar* &ndash; ungdomsbok (2005)
* *Rum nummer 10* &ndash; kriminalroman (2005)
* *Vänaste land* &ndash; kriminalroman (2006)
* *Drakmånad* &ndash; ungdomsbok (2006)
* *Nästan död man* &ndash; kriminalroman (2007) 
* *Den sista vintern* (2008)

### Oversettelser til norsk

## Priser og utmerkelser
* BMF-plaketten (barnboksplaketten) 2005 (for *Samurajsommar*)
* Din Bok – Vårt Val-prisen (Svenska Bokhandelsmedhjälparföreningen) 2005, for *Samurajsommar*
* Radio Bremen Krimipris 2004
* SKTFs pris-årets forfatter 2003, for *Jukebox*
* Svenska Deckarakademins pris för bästa svenska kriminalroman 2001, for *Himlen är en plats på jorden *
* Wettergrens Bokollon 2000
* Nöjesguidens pris bästa läsning 1999, for *Genomresa*
* Landsbygdens författarstipendium 1999, for *Genomresa*
* Svenska Deckarakademins pris för bästa svenska kriminalroman 1997, for *Dans med en ängel*
* Svenska Deckarakademins debutant-diplom 1995, for *Till allt som varit dött*

## Referanser


## Eksterne lenker
* Norstedts forlag: Åke Edwardson
* Aftonbladet 10. juni 2000: Interview med Åke Edwardson
* Aftonbladet 6. juli 2005: Åke Edwardson om Erik Winter
* Beucher4um.de: Åke Edwarson
Sunndalsøra flyplass, Vinnu

**Sunndalsøra flyplass, Vinnu** er en flyplass som ligger på Øver Vinnavollhjellen i Sunndalen et par kilometer fra Sunndalsøra i Sunndal kommune. Rullebanen er 620&nbsp;m&nbsp;×&nbsp;30&nbsp;m og har gressdekke. Rullebaneretninger er 10 og 28. Høyde over havet er 246&nbsp;ft. Flyplassen drives av Sunndal Flyklubb (det tidligere Indre Nordmøre flyklubb).

## Eksterne lenker
* Vinnu flyplass (side hos Norges Luftsportforbund)
Kleivaprisen

**Kleivaprisen** er en pris som ble opprettet av Hans Hyldbakk fra Surnadal for å kunne gi en påskjønning til lag, organisasjoner og enkeltpersoner som har gjort eller gjør en innsats for kultur på ulønnet basis jf. Kleivafondets målsetning om å «fremje kulturelle og lokalhistoriske føremål, unnateke fotball og stjerneidrett». Kleivafondet administreres av Surnadal kommune. Prisen deles ut årlig, og både den og fondet har navn etter Hans Hyldbakks hjemsted, Kleiva.

## Prisvinnere
Noen av prisvinnerne er
*1998: Henning Sommerro
*1999: Styrkår Brørs
*2000: John Røen
*2001: Jørgen Gravvold
*2002: Bernt Bøe
*2003: Famntak
*2004: Alf Ramsøy
*2005: Paula Ranes
*2006: Ola Brøske
*2007: Eistein Bæverfjord 
*2008: Kirsti Skei og Holger Skei
* 2009: Svein Sæter
* 2010: Trond Larsen
*2011: Dordi Skuggevik Tande
* 2012: Sverre Hatle
* 2013: Randi Lysø
*2014: Svanhild Husby
*2015: Fredrik Sjøflot
*2016: Torbjørn Polden, Erling Myrbostad og Lars Steinar Ansnes
*2017: Einar Sødergren
*2018: Else Brandvoll Andresen
*2019: Jon Arne Mogstad

## Kontroversielle tildelinger
Kleivaprisen ble i 2011 tildelt Dordi Skuggevik Tande. Henning Sommerro overrakte prisen under kulturfestivalen Vårsøghelga og beskrev Skuggevik Tande som en "uredd forslagsstiller i kulturelle og religiøse saker". I motsetning til tidligere år var tildelingen ikke basert på et enstemmig vedtak i formannskapet i Surnadal. Ordfører Mons Otnes og formannskapet i Surnadal diskuterte den 27.7.2011 hvorvidt prisen skulle trekkes tilbake. Politikerne ble enige om å "ta skarp avstand" fra prisvinnerens uttalelser om massakren på Utøya.

## Referanser
Jørgen Gravvold

**Jørgen Alfred Gravvold** (født 16. september 1930, død 9. mars 2005) var en dikter fra Bøverdalen i Surnadal kommune på Nordmøre og var en kjent kulturpersonlighet i kommunen. Han bidro blant annet med tekster til flere lokale revyer. 

Noen av hans kjente tekster er «Ita kvitløk», «Eg trur eg vil døy ei vårnatt» og «Bøverdalsrock». Jørgen Gravvold ble i 2001 tildelt Kleivaprisen. I 2006 gav Surnadal Heimbygdlag ut boken *Ville blomstra* med rundt hundre av de beste visene hans – rundt halvparten med noter, noen av Gravvold selv, andre av bl.a. Henning Sommerro. 

Det ble planlagt en musikal til hans ære på hans 75-årsdag, men han døde før han ble 75, så musikalen ble istedenfor en minneforestilling.

## Referanser
«Aaron Manby»

**«Aaron Manby»** er verdens første dampdrevne stålskip. Det ble bygd i England i 1821 ved Rotherhithe på Themsen. Offiseren Charles Napier hadde en visjon om en rekke dampdrevne skip på elva Seinen. Han iverksatte byggingen av skipet, og «Aaron Manby» var det første av i alt seks slike skip som trafikkerte Seinen på 1800-tallet. Formålet ved turene på Seinen var i all hovedsak av kommersiell art, enten det var frakt av passasjerer eller rene fornøyelsesturer. Det har blitt hevdet at skipet var det første dampdrevne skip til å krysse Den engelske kanal. Dette er feilaktig, siden flere dampdrevne trebåter hadde gjort den samme bragden før «Aaron Manby». Skipet var derimot det første stålskip til å seile ut i åpen sjø. 

Skipet var stort for sin tid, med en vekt på 116 tonn og en lengde på 120 fot. Motoren og padlehjulene var designet av Henry Bell, en oppfinner og ingeniør som hadde skaffet seg berømmelse etter designen av den dampdrevne trebåten «Comet». Padlehjulene var 12 fot i diameter.

Etter at Charles Napier gikk konkurs i 1827, fikk skipet franske eiere og fraktet til elva Loire, hvor den seilte frem til 1855.

## Referanser
DeWitt County (Texas)

**DeWitt County** er et fylke i den amerikanske delstaten Texas. Det ligger i den sørlige delen av staten. Det grenser mot Lavaca County i nordøst, Victoria County i sørøst, Goliad County i sør, Karnes County i sørvest og mot Gonzales County i nordvest.

DeWitt Countys totale areal er 2&nbsp;358 km² hvorav 3 km² er vann. I 2000 hadde fylket 20&nbsp;013 innbyggere og administrasjonssenteret ligger i byen Cuero. Fylket har fått sitt navn etter Green DeWitt. 

## Eksterne lenker
*
Victoria County (Texas)

**Victoria County** er et fylke i den amerikanske delstaten Texas. Det ligger i den sørlige delen av staten. Det grenser mot Lavaca County i nord, Jackson County i nordøst, Calhoun County i sørøst, Refugio County i sør, Goliad County i sørvest og mot DeWitt County i nordvest.

Victoria Countys totale areal er 2 302 km² hvorav 16 km² er vann. I 2000 hadde fylket 84 088 innbyggere og administrasjonssenteret ligger i byen Victoria. 

## Byer
*Bloomington
*Inez
*Victoria

## Eksterne lenker
*
Wilson County (Texas)

**Wilson County** er et fylke i den amerikanske delstaten Texas. Det ligger i den sørlige delen av staten. Det grenser mot Guadalupe County i nord, Gonzales County i nordøst, Karnes County i sørøst, Atascosa County i sørvest og mot Bexar County i nordvest.

Wilson Countys totale areal er 2 094 km² hvorav 4 km² er vann. I 2000 hadde fylket 32 408 innbyggere og administrasjonssenteret ligger i byen Floresville. 

Fylket regnes ofte til regionen Central Texas, da til denne regionens ytre belte av *counties*.

## Historie
Arkeologiske funn i Wilson County har vist nærvær av paleo-indianske jegere og samlere i fjern fortid. Senere var området bosted og/eller jaktmarker for indianerstammer som tonkawaer, aranamaer, tamiques, karankawaer, tawakonier, lipan-apacher og comancher.

I september 1718 krysset Martín de Alarcón området på sin ferd for å utforske Espíritu Santo-bukten. Pedro de Rivera y Villalón krysset fylket i 1727 under en ekspedisjon for å inspisere Ny-Spanias grensebefestninger.
I 1766–67 besøkte Marqués de Rubí området da han skulle inspisere de spanske grensetrakter, og i 1798 var også Francisco Vásquez de Coronado såvidt innom området under sin utforskning av kystområdene østenfor.

De første to landkonsesjoner i området var til Luis Menchaca og til Andrés Hernández, som etablerte rancher ca. 1832-1833.

Anglos begynte å ankomme i 1840-årene, plantsjefolk fra sørstatene i 1850- og 1860-årene, og så fulgte tyske og polske immigranter, og folk fra andre land.

Wilson County ble dannet i 1860 av deler av Bexar County og Karnes County. Det har fått sitt navn etter James Charles Wilson, senator for Texas i Washington D.C. og en av lederne for den evangelisk-metodistiske kirke i Texas.

## Byer
*Floresville
*La Vernia
*Poth
*Stockdale

## Referanser


## Eksterne lenker
*
Ulf Findeisen

**Ulf Findeisen** (født 1962) er en tysk skihopper som representerte DDR. Han ble blant annet DDR-mester i normalbakke i 1985 og stor bakke i 1983 og 1984. I 1984 var han med på DDR-laget som tok sølvmedalje i lagkonkurransen (stor bakke) i verdensmesterskapet.

Findeisen deltok i verdenscupen mellom 1982 og 1990. Hans beste sesong i verdenscupen var 12.-plass sammenlagt i 1987. Det året ble han også nummer 3 i den tysk-østerrikske hoppuka. Han vant 2 renn i verdenscupen, i Oberwiesenthal i 1986 og i Štrbské Pleso i 1987.

Under VM i skiflyging 1986 var han blant flere hoppere som skadet seg stygt i fall i Kulm. Findeisen fikk hjertestans, men ble reddet av Røde Kors-personell på stedet.

## Referanser


## Eksterne lenker
* 
* sport-komplett.de
Ab absurdo

**Ab (Ex) absurdo** er latin og betyr *fra det uriktige*. Uttrykket gjør seg gjeldende i argumentasjonsteori, hvor det vil si å bevise en påstands riktighet ved å bevise at det strider mot fornuften å benekte dens riktighet. Dette er såkalte indirekte bevis.

Eksempel: Om du påstår at regn ikke gjør meg våt – hvorfor blir jeg da våt av å spasere ut i regnet?

## Se også
* Ad absurdum

## Eksterne lenker
* Store Norske Leksikon - Ab absurdo
* US Legal - Ab absurdo
Astasi

**Astasi** (gr. *astatos*, ustabil, eller nektende *a* og *histanai*, stående stilling) er svikt i koordinasjonsevnen som umuliggjør stående stilling. Astasi brukes oftest sammen med abasi for å betegne manglende evne til å stå og gå, uten at det finnes organiske sykdomstegn. 

Denne sykdomsformen ble først beskrevet av Jean-Martin Charcot og ble antatt å stå i sammenheng med hysteri.
Befestningen av Dorchester Heights

**Befestningen av Dorchester Heights** var en avgjørende handling tidlig i den amerikanske uavhengighetskrigen som førte til britisk evakuering av Boston, Massachusetts, som avsluttet beleiringen av Boston.

På kvelden den 4. mars 1776 snek general George Washington sine tropper opp på toppen av Dorchester Heights, som ligger over Boston. Dette dristige trekket ble gjort mulig av Henry Knox' idé om å skaffe kanonene fra den nylige erobringen av Fort Ticonderoga. Ved hjelp av disse kanonene hadde troppene god kontroll over høyden. 

I løpet av natten førte troppene 59 kanoner og defensive barrierer som ble bygd med tanke på dette opp på høyden. Denne posisjonen gav kolonistene fordelen av å kunne angripe britene som var stasjonert i byen og havnen nedenfor. Washington hadde håpet at troppene enten ville flykte eller forsøke å ta høyden.

Tidlig om morgenen den 5. mars hauset Washington opp troppene ved å minne dem om årsdagen for Boston-massakren. Innledningsvis tok Howe åtet og beordret et angrep på høyden som antagelig ville ha minnet om Bunker Hill. Men en snøstorm kom inn over byen og stanset muligheten for slag. Innen stormen gav seg, hadde Howes rådgivere overbevist ham om problemene med et slikt angrep. 

I stedet valgte Howe å evakuere byen og reise til Halifax, Nova Scotia. Han sendte beskjed til kolonistene om at byen ikke ville bli brent til grunnen dersom de fikk evakuere uhindret. Til slutt evakuerte de britiske styrkene den 17. mars og satte kursen for Halifax og tok mange lojalister med seg. Dette var general Washingtons første seier i den amerikanske uavhengighetskrigen.

## Eksterne lenker
* Boston National Park
Three Rivers (distrikt)

**Three Rivers** er et administrativt distrikt i Hertfordshire i England. Administrasjonssenteret er Rickmansworth. 

Distriktet ble opprettet 1. april 1974 ved at bydistriktene Rickmansworth og Chorleywood ble slått sammen med deler av Watford landdistrikt. Navnet kommer fra de tre elvene som renner gjennom distriktet: Chess, Gade og Colne. Distriktet dekker et areal på 88,81 km² og hadde 87&nbsp;317 innbyggere i 2011.

Området ligger innenfor Londons pendlerbelte, og deler av det ligger innenfor ringveien M25. Det er betjent av Londons undergrunnsbanes Metropolitan-linje. Stasjonene i distriktet er:

* Chorleywood
* Croxley
* Moor Park
* Rickmansworth

Den eneste jernbanestasjonen i distriktet er Carpenders Park, som ligger på London Overgrounds jernbanelinje mellom Euston i det sentrale London og Watford Junction. 

## Referanser


## Eksterne lenker
*
Kjersti Tysse Plätzer

**Kjersti Tysse Plätzer**  (født 1972) er en norsk kappgjenger. Hun har vunnet 47 NM-titler og 9 kongepokaler.

Hun er født Tysse, men tok navnet Plätzer da hun giftet seg med Stephan Plätzer i 1995. De har to barn sammen. Hun er eldre søster til kappgjengeren Erik Tysse. Også hennes far, Kjell Tysse, drev med kappgang, og har flere NM-gull som senior og EM-gull som veteran.

## Karriere
Tysse deltok i junior-EM i 1985, der hun kom på 11.-plass. Året etter kom hun på 5.-plass i junior-VM. Hun deltok også i senior-EM i 1986 i Stuttgart, der hun kom på 11.-plass. I World Race Walking Cup 1987 kom hun på 17.-plass på 10&nbsp;km. I 1994 kom hun på 16.-plass i EM i Helsingfors, og i 1998 kom hun på 9.-plass i EM i Budapest. Hun kom også på 9.-plass i VM i Sevukka i 1999.

Hun tok sølv i OL i Sydney 2000, og hun kom på 3.-plass i European Race Walking Cup samme år. Etter dette fulgte noen år der hun ikke fullførte løp; Hun kom ikke i mål i European Race Walking Cup 2001, og ble diskvalifisert i VM i Edmonton i 2001. Hun ble også diskvalifisert i EM i 2002 og VM i 2003.

Tysse Plätzer kom på en tolvteplass i sommer-OL 2004 i Athen, etter 8 uker med alternativ trening på våren på grunn av en skade. Hun kom deretter på 4.-plass i EM i 2006 og VM i 2007. Hun tok også sølv i OL i Beijing i 2008, kun slått av russiske Olga Kaniskina. I VM i 2009 ble hun diskvalifisert 3&nbsp;km fra mål. Kjersti Tysse Plätzer vant Race walking Challenge-serien (tilsvarende World Cup-serien i langrenn og skiskyting)  både i 2008 og 2009, hun har tidligere blitt nr. 2 to ganger. Etter VM i 2009 bestemte hun seg for å legge opp.

I 2011 gjorde hun imidlertid comeback, og deltok i NM i kappgang 2011 i Byrkjelo der hun vant sin 47. NM-gull, 39 år gammel.

## Referanser


## Eksterne lenker
* 
*  Kjersti Tysse Plätzers nettsted
Patriot (den amerikanske revolusjon)

**Patrioter** (også kjent som partisaner eller opprørere) var britiske kolonister som gjorde opprør mot det britiske monarki under den amerikanske uavhengighetskrigen og etablerte statene som ble Amerikas forente stater. Patriotene utviklet og brukte den politiske filosofien «republikanisme» og var også påvirket av John Locke og det engelske landspartiet. De ble også kalt whiger, kongressmenn eller, på grunn av dere lojalitet til det nye Amerikas forente stater, bare amerikanere.

Som gruppe bestod patriotene av vidt forskjellige politiske synspunkt og sosiale posisjoner, fra college-studenter som Alexander Hamilton via plantere som Thomas Jefferson til vanlige bønder som Daniel Shays. Deres motstandere blant kolonistene var lojalistene som forble lojale til den britiske krone. Lojalistene fordømte sine motstandere med betegnelsen «forrædere».

Mange patrioter var aktive før 1775 i grupper som Sons of Liberty. De mest prominente lederne av patriotene blir den dag i dag kalt *[[Founding Fathers of the United States]]* («USAs landsfedre») av amerikanere.
Bremsekraftforsterker

**Bremsekraftforsterker** brukes på biler  for at det ikke skal være så hardt å bremse. Den er en sylinder med diameter  som en tilitersbøtte, og sitter rundt et stempel på den stanga som går fram og tilbake når man bremser og som trykker på de stemplene som komprimerer bremsevæske. 

Bremsekraftforsterkeren er forbundet med slange og tilbakeslagsventil til bensinmotorens innsug, slik at den alltid er undertrykk vakuum. Siden dieselmotorer ikke har gasspjeld, har biler med dieselmotor egen vakuumpumpe. Når man bremser, fylles den halvdelen som er nærmest bremsepedalen med atmosfærisk lufttrykk, slik at stempelet bidrar til å presse stanga innover. Når bremsepedalen slippes, fylles den andre halvdelen med luft også.
Sylvester Sivertson

**Sylvester Sivertson** (født 12. september 1809 i Skjåk, død 6. desember 1847 i Drammen) var en norsk dikter og redaktør.

## Liv
Han var sønn av bonden Syver Sylfestsen og Anne Olsdatter Hørven (nå: Hyrve i Skjåk). Faren var en streng haugianer, og sønnen kom også til å utgi et verk om haugianismens historie (1833). Den første utdannelse ble gitt ham av stortingsmann og kirkesanger Lars Jensen fra Hedemarken. Omkring 1828 kom han til Trondheim, hvor han begynte i handelslære hos kjøpmann Ole H. Dahl, men han fant fort ut at dette yrket ikke passet ham, og ved blant andre stortingsmann Michel Grendahls hjelp fikk han råd til å studere. Så fikk han undervisning hos sogneprest N. B. Flood i Kvikne og hos adjunkt A. H. Kaurin i Trondheim, og kunne i 1835 ta artium med haud.

Samme år begynte han å publisere dikt i avisene og å ta del i offentlig diskusjon, blant annet med et anonymt innlegg i «Demringsfeiden». Fra nå av til sin død levde han av sin penn. I Kristiania var han formann i Studentersamfundet, og medarbeider i «Statsborgeren». Senere var han redaktør for «Lillehammer Tilskuer (1841&ndash;42) og «Drammens Adresseefterretninger» (1845&ndash;47).

## Diktergjerning
Sivertson gjendiktet den svenske presten og poetens Esaias Tegnérs *Svea*, som kom ut i norsk språkdrakt i 1835. Han fikk publisert en rekke av sine egne dikt under pseudonymet «Urdsongis». Etter hans død lot broren Ole Sivertson i 1848 trykke et utvalg av diktene sammen med en biografi over dikteren. Han huskes kanskje best for sine dikt om Polens sak: «Polonia», «Grevinde Platers Kampsang» og «Grevinde Platers Kampbøn».

## Ettermæle
Sylvester Sivertson har fått «Sylvester Sivertsons gate» i Trondheim oppkalt etter seg.

## Verker

### Som forfatter
* 1833: *Haugianismen, dens Historie og Væsen*
* 1848: *Udvalgte Digte af Silvester Syvertson* – utgitt posthumt

### Som oversetter
* 1835: Esaias Tegnér: *Svea*
* 1837: Johan Johansson: *Om et nyt Foreningsfordrag imellem Sverige og Norge*

## Referanser


## Eksterne lenker

* Artikkel  i Adresseavisen.
Anmer

**Anmer** er en liten landsby og verdslig sogn i distriktet King's Lynn and West Norfolk i grevskapet Norfolk i England. Den ligger 19 km nord ved nordøst for byen King's Lynn, og 55 km nordvest for byen Norwich.

I henhold til folketellingen i 2001 har landsbyen og sognet en befolkning på 63 i 29 husholdninger, og for 2011 har stedet fortsatt mindre 100 innbyggere, og var da inkludert i det verdslige sognet Flitcham with Appleton som til sammen hadde 276 innbyggere.

Herregården Anmer Hall var tidligere residensen til hertugen og hertuginnen av Kent. I 2014 ble stedet renovert som det nye landstedet for hertugen og hertuginnen av Cambridge.

## Referanser


## Eksterne lenker
* 
* «Anmer» fra *Genuki Norfolk*
* «Anmer» i: *Domesday Book*
Lojalister (amerikanske revolusjon)

**Lojalister** var britiske kolonister i Nord-Amerika som forble lojale undersåtter av Storbritannias krone under den amerikanske uavhengighetskrigen. De ble også kalt *torier*, kongens menn eller rojalister. De lojalistene som forlot landet og slo seg ned i Canada kalte seg *[[United Empire Loyalists]]*. Deres kolonimotstandere som støttet den amerikanske revolusjon, ble kalt patrioter, whiger, kongressmenn eller, på grunn av dere lojalitet til det nye Amerikas forente stater, bare amerikanere.
Nordfjord Nærradio

**Nordfjord Nærradio** er en lokalradio som dekker kommunene Eid og Gloppen. Den startet i 1987 med studioer på Fjordane Folkehøgskole. Radiostasjonen har studio i Nordfjordeid.

## Programmer
Nærradioen sender bingo på onsdager. Fredager er det *Fredagskveld* med programleder Jon Roar Øien.

Av og til har Nordfjord nærradio sendinger fra arrangement som skjer på Nordfjordeid. Det kan være sendinger fra kommunestyremøter, eller lokale arrangement som *Eidadagane*, *Båtmessa*, eller større sportsstevner.

## Eksterne lenker
* himlenesrike.no: Programleder Rasmus Torviks nettsider
Kremmergaarden

**Kremmergaarden** er et kjøpesenter i Ålesund med over 35 butikker. Senteret som er lokalisert i Rådhuskvartalet ble første gang åpnet i 1980, og ble senere utvidet i 1998. Butikkutvalget er variert og inneholder flere kjente kjeder som blant annet Big Bite Submarines, Lindex, Vinmonopolet og Vitusapotek, i tillegg til flere lokale kjeder.

## Eksterne lenker

* Kremmergårdens hjemmeside
Nokia N70

**Nokia N70** er en mobiltelefon i Nokias N-serie. Mobilen er utstyrt ned et symbian-operativsystem og 2 megapixel kamera.
Kåre Tveter

**Kåre Tveter** (født 25. januar 1922 i Sør-Odal, død 21. mars 2012 i Lillestrøm) var en norsk maler, ofte karakterisert som «lysets maler», og kjent for sine malerier med nyanser av hvitt.
## Liv og virke
Han var utdannet ved Statens håndverks- og kunstindustriskole som elev av Olav Mosebekk, ved Bjarne Engebrets malerskole i tre år og endelig som elev ved Statens kunstakademi under Per Krohg og Alexander Schultz 1954–57. Han debuterte i 1957, hadde sin første separatutstilling i 1959, og sitt gjennombrudd i 1965. Han er representert i de fleste offentlige gallerier i Norge.

Han er kjent for å ha malt landskaper, gjerne høst- og vinterstemninger i duse avtoninger og med minimal fargebruk.

Tveter besøkte Svalbard for første gang i 1982, og var siden bergtatt av svalbardlyset. Han verken malte, fotograferte eller tok skisser mens han var på Svalbard. Han samlet i stedet sine inntrykk og hentet disse fram når han kom hjem til sitt atelier.    
            
Etter et slagtilfelle i 1998 kunne ikke Tveter lenger male.

Eilert Munch Lunds dokumentarfilm *Kåre Tveter – erindringer* hadde premiere i 2005. Et av hans maleri med «Svalbardmotiv» ble i 2008 gjengitt på et norsk frimerke, i serien *Norsk kunst I*.

Tveter ble utnevnt til ridder av 1. klasse av St. Olavs orden i 1999.

Tveter mottok i 1995 Nittedal kommunes kulturpris og i 2005 Sør-Odal kommunes kulturpris. I 2002 ga han 128 egne arbeider til Stiftelsen Lyshuset Billedsamling i hjemkommunen. Stiftelsen Lyshuset Billedsamling ble etablert den 19. mars 2002. Samlingen ble åpnet av dronning Sonja i oktober 2002. 

Tveter hadde 1995-2000 atelier på Rotnes Bruk i Nittedal. Malerier og en del av hans effekter finnes utstilt i brukets selskapslokaler "Tveterstuen", som ble åpnet våren 2004. I 1995 donerte Tveter 40 av sine arbeider som grunnlag for *Stiftelsen Kåre Tveter Samlingen* i Longyearbyen på Svalbard. Bildene er nå en del av Galleri Svalbard.

## Referanser


## Litteratur
* *Vinterlys – Lillehammer*. akvareller: Kåre Tveter; tekst: Arvid Møller. Labyrinth Press, 1993
* Jahn Otto Johansen. *Vandringer med Kåre Tveter*. Stenersens forl., 1990 
* *August*. bilder: Kåre Tveter; tekst: Arvid Møller. Labyrinth Press, 1988
* *Svalbard, bilder*. Kåre Tveter; tekster Arvid Møller. Labyrinth Press, 1986 
* "Landet som ikke er". Kåre Tveter - mannen og bildene. Tor Cederkvist. Galleri Lyshuset Forlag 2007
* Emil Boyson. *Før sporene slettes, dagbok*. illustrert av Kåre Tveter. Dreyer, 1981
* *Vinterskog*. Arvid Møller, Kåre Tveter. Stenersen, 1980
* Jon Dobloug. «Kåre Tveter». I: *Kunst*, 1978, nr 4.
* Jahn Otto Johansen. «Kåre Tveter, vår store lysmaler» I: *Kunst for alle*, nr 2, 2005
* Lars Roar Langslet. «Kåre Tveter». I: *Nytt norsk tidsskrift*, nr 3/4, 1993
## Eksterne lenker
*
Micky Droy

**Micky Droy** (født 7. mai 1951 i Highbury, London) er en tidligere engelsk fotballspiller.

## Klubber
* Chelsea FC (1970–1985) 278 kamper, 13 mål 
* Luton Town
* Crystal Palace FC 49 kamper, 7 mål
* Brentford FC 19 kamper, 3 mål

## Referanser


## Eksterne lenker
*
Big Bite

**Big Bite**, eller **Big Bite Subs**, er en norsk hurtigmatkjede etablert i 1997 som har sandwicher, wrapper, toaster og salater som hovedprodukter. Kjeden har over seksti utsalgssteder, hovedsakelig på kjøpesentre, i hele Norge. Utsalgsstedene blir drevet av selvstendig næringsdrivende, som er franchisetakere under Big Bite-konsernet med hovedkontor i Trondheim. Datterselskapet Big Bite Submarines står for etablering av utsalgssteder og varedistribusjon. 

Den første Big Bite-butikken ble etablert av Trond Stavne og Roar Stjern på kjøpesenteret City Syd i Trondheim i 1997, med Toasty Holding som eierselskap. Senere samme år ble det åpnet to nye utsalg i Trøndelag. Stavne, som var leder i Toasty, laget før dette baguetter på eget kjøkken som han ga navnet «Big Bite Subs» (*ubåter*), og han dro ut av landet for å få ideer til sitt hurtigmatkonsept. 

I november 2014 ble Big Bites femtiende butikk åpnet, hvorav åtte lå i Trondheim, og i 2025 hadde antallet vokst til 66 serveringssteder. I 2010 ble det åpnet et 120 m² stort utsalg, med 120 sitteplasser, i Barcelona i Spania. Dette ble nedlagt i 2014, og franchiset har ikke siden hatt utsalgssteder utenfor Norge.

I 2015 solgte Stavne og Stjern 40 % av bedriften til Salvesen og Thams Invest. Big Bite-kjeden ble i 2005 nominert til «Entrepreneur of the Year» av Ernst & Young i Region Nord.

## Referanser


## Eksterne lenker
*